**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 25.01.2022 cu ocazia şedinţei ordinare a**

**Consiliului Local al Municipiului Timişoara**

**Preşedinte de şedinţă –Dl. Viceprimar Tabara Amanar Cosmin Gabriel**

**Din cei de 27 de consilieri au fost prezenţi 27**

**Din partea executivului participă: domnul primar Dominic Fritz, dl. viceprimar Tabără Amânar Cosmin Gabriel, domnul viceprimar Ruben Lațcău și dl. Secretar General Caius Șuli**

**Şedinţa a fost convocată prin Dispoziţia Primarului nr. 105/17.01.2022**

prin platforma online de videoconferință.

**Anexă**

**la Dispoziția nr. 126**

**din data de 19.01.2022**

1. Aprobarea Proceselor Verbale al ședințelor în plen din data de 21.12.2021 și 23.12.2021.
2. Proiect de hotărâre privind aprobarea Regulamentului de funcționare a sistemului de parcare a autovehiculelor în Municipiul Timișoara.
3. Proiect de hotărâre privind aprobarea elaborării Strategiei de Dezvoltare Teritorială Urbană – Timișoara Nord**.**
4. Proiect de hotărâre privind aprobarea Planului Urbanistic Zonal ”Locuințe Individuale/Colective mici și funcțiuni complementare”, extravilan, CF 438685 Timișoara.
5. Proiect de hotărâre privind aprobarea dobândirii de către Municipiul Timişoara, a imobilului-teren înscris în CF nr. 449358 Timișoara nr. cad. 449358 ce face obiectul renunţării la dreptul de proprietate de către Societatea MGV INVEST S.R.L, SODOLESCU IMOBILIARE ȘI CONSTRUCȚII S.R.L. și POLIFORM S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru spațiu verde”.
6. Proiect de hotărâre privind darea în administrare a imobilului din Timișoara, str.Brediceanu nr.39, către Spitalul Clinic Municipal de Urgență Timișoara.
7. Proiect de hotărâre privind documentația de dezlipire imobile înscrise în: CF nr.425910 Timișoara, CF nr.425909 Timișoara, CF nr. 425906 Timișoara, CF nr. 425911 Timișoara, CF nr.426659 Timișoara și alipire, pe care este amplasat Căminul studențesc nr.16 C.
8. Proiect de hotărâre privind prelungirea pe o perioadă de 3 ani a contractului de închiriere nr. 369/1998, încheiat cu Spitalul Clinic Județean de Urgență ”PIUS BRÂNZEU” Timișoara – Policlinica pentru Sportivi, pentru spațiul cu altă destinație SAD 2/2, situat în Timișoara, str. Bela Bartok nr.17.
9. Proiect de hotărâre privind atribuirea în folosință gratuită și încheierea Contractului de dare în folosință gratuită a spațiului SAD, situat în Timișoara, str. Ion Ghica nr.19, către Direcția Fiscală a Municipiului Timișoara.
10. Adresa nr. 558/12/01.2022 a Direcției de Asistență Socială a Municipiului Timișoara referitoare la Raportul anual – privind acordarea serviciilor de asistență social și utilizarea subvențiilor acordate asociațiilor, fundațiilor și cultelor recunoscute în România, acreditate ca furnizor de servicii sociale, care acordă servicii sociale, conform Legii 34/1998, în anul 2021.
11. Interpelările consilierilor locali.

Proiectele de hotărâre înscrise pe proiectul Ordinii de zi au fost inițiate de Primarul Municipiului Timișoara- domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**ANEXĂ LA PROIECTUL ORDINII DE ZI DIN DATA DE 25.01.2022**

1. Proiect de hotărâre privind aprobarea cotei de combustibil aferentă consumului lunar de carburanți pentru autovehiculele utilizate de către Serviciul Public de Interes Local pentru Administrarea Parcărilor Publice din Municipiul Timișoara TIMPARK.
2. Proiect de hotărâre privind atestarea apartenenței la domeniul public al Municipiului Timișoara a imobilului ”teren cu centralã termicã”-cartierul Aeroport, str.Teodor Garnet nr.7A.
3. Proiect de hotărâre privind aprobarea listei asociaţiilor şi fundaţiilor care vor beneficia de subvenţii de la bugetul local al municipiului Timişoara pentru acordarea de servicii de asistenţă socială în anul 2022, în baza Legii nr. 34/1998.
4. Proiect de hotărâre privind aprobarea Protocolului de colaborare pentru serviciile de tip GIS.
5. Proiect de hotărâre privind prelungirea Contractului de închiriere nr. 1567/01.02.2013 pentru spațiul cu altă destinație situat în Timișoara, Splaiul Tudor Vladimirescu, nr. 26, încheiat cu Partidul Social Democrat – Organizația Județeană Timiș și încheierea actului adițional.

**Dl. TABĂRĂ**: Supun la vot Anexa la Ordinea de zi. 25 Voturi pentru.

Supun la vot Ordinea de zi cu anexa. 25 Voturi pentru.

**PUNCTUL1 AL ORDINEI DE ZI**:

**Dl. TABĂRĂ**: Supun la vot: 25 Voturi pentru.

**PUNCTUL 2 AL ORDINEI DE ZI**:

**Dl. DIACONU**: Nu e un proiect benefic pentru comunitate. Poţi taxa suplimentar un serviciu când faci ceva ca acel serviciu să fie mai bun. Ori, în afara proiectelor lăsate din 2020 nu s-a construit niciun loc de parcare. Sunt vreo 10 vizavi de un spital în C. Aradului. Va fi un sistem care va pierde bani în loc să aibă mai mulţi pentru că număruldeposturi e mai mare la serviciul creeat decâtnumărul de posturi de la SDM. Deci cheltuielile de personal vor fi mai mari iar veniturile vor fi mai mici chiar dacă creşte numărul de ore care se taxează. Numărul de abonamente care include zona roşie va fi mai mic, fiindcă locurile de parcare sunt puţine. Alt argument ţine de interzicerea unui drept. Oamenii care muncesc sau trăiesc în zona nu mai au dreptul să folosească maşina, pentru că nimeni nu-şi permite să plătească taxe orare pentru perioada petrecută la muncă. Veţi spune să nu mai vină cu maşina în Centru, ceea ce în cazul unora se va întâmpla, însă sunt oameni care muncesc în Centru şi trăiesc în suburbii, sau în zone depărtate, au acces limitat la mijloacele de transport în comun, nu pot veni pe jos. Asta înseamnă că le creezi o problemă majoră acelor oameni care muncesc în Centru iar pentru riverani numărul de locuri de parcare e mic. Ultimul argument e că aşa cum e prevăzut eu salut încercarea ca în zonele de blocuri să fie protejaţi riveranii, aşa cum e el prevăzut rezultă o taxare a riveranilor fiindcă sunt câteva străzi în plus, sistemul nu e prevăzut pe cartiere întregi. Un om care nu mai poate parca, fiindcă nu are abonament de riveran pe C. Aradului de exemplu, o va face pe străduţele din jur. Se va aglomera parcarea de pe celelalte străzi din zona adiacentă zonei controlate prin sistem, cu mai mulţi bani plătiţi de timişoreni cu presiune pe ceilalţi din zonă.

**Dl LAŢCĂU**: Regulamentul e aproape identic cu cel vechi. Sunt indexări de tarife, se schimbă planul tarifar pe zona verde, unde e tarif progresiv. Obiectivul e acela al extinderii şi în alte zone ale oraşului, cu posibilitatea sistemului de a se extinde în cartiere, el are ca obiectiv acela de a oferi facilităţi rezidenţilor şi pentru cei care au domiciliu. Sistemul va stimula pe acei oameni care au domiciliul într-un anumit cartier inclus în TIMPARK să-şi facă flotant sau domiciliu pentru a putea avea acces la abonamentul de rezident. Deci se sprijină rezidenţi şi se elimină situaţiile în care pe locurile de parcare erau târguri în aer liber. Legat de zona centrală sunt zone roşii care au fost lăsate în cadrul zonei verzi, în aşa fel încât locuitorii să aibă loc de parcare pentru rezidenţi. Trebuie să ne gândim la timişorenii care au treabă în Centru. Locurile de parcare sunt limitate şi adesea sunt ocupate dimineaţa iar timişorenii care au treabă în Centru sunt nevoiţi să parcheze pe trotuar sau pe zona verde. Şi acest sistem îi avantajează pe cei care au treabă în Centru şi vor să utilizeze infrasructura de parcare din zona perimetrală a Cartierului Cetate. Nu este posibil ca locurile de parcare să fie ocupate de angajaţii firmelor deschise in clădirile construite acum 100 sau 200 de ani. Sunt parcări de mici sau mari dimensiuni fie că vorbim de parcarea de la Finanţe sau de cea din 700 unde se găsesc locuri de parcare dar contra cost. Interesul celor ce parchează peste zi cu abonament este redus. Şi timişorenii care au treabă în Centru suferă. Sistemul îi avantajează pe rezidenţi şi pe cei ce au treabă în Centru.

Am câteva amendamente. *Primul* la art.1, vizează modificarea datei de intrare în funcţiune de la 1Martie la 31 Martie 2022.

Al doilea: Se impune modificarea art.3: data de la care se abrogă HCLMT nr.63 din 2013 este 31.03.2022.

Al treilea: eliminarea art. 2 şi renumerotarea articolelor.

Art. 4 este unul de ordin tehnic, este nevoie să rotunjm zecimalele fie la 0 fie la 5 pentru a putea încasa sumele.

**Dna MILITARU**:Am un amendament. Introducerea alin.2 la art. 37. Care se referă la parcarea staţionarea gratuită pe raza Mun. Timişoara de către donatorii de sânge, în ziua donării.

**Dl.MOŞIU**: Mi se pare interesantă remarca d-lui viceprimar în legătură cu funcţionarii. Cine va avea permisiunea de a parca în parcarea primăriei? Este lăudabil că s-a precizat că nu mai au ce să caute anumite persoane acolo ci să parcheze cetăţenii. Eu aş remarca un aspect, probabil benefic, dacă rezidenţii sau cetăţenii vor fi mai mulţumiţi de parcarea din centru, vom vedea. Mi s-a părut interesantă remarca d-lui viceprimar în legătură cu funcţionarii. Mă refer la funcţionarii şi angajaţii primăriei. Dacă ar putea d-nul viceprimar să îmi spună cine va avea permisiunea, aşa s-a înţeles, ca funcţionarii să vină cu mijloace de transport în comun, cine va avea permisiunea de acum încolo să parcheze în parcarea primăriei, adică, până la ce nivel va fi permisiunea şefilor din primărie să parcheze în curtea primăriei. Este un fapt lăudabil că s-a precizat că nu prea mai au ce să caute anumite persoane acolo ca să-şi parcheze maşinile şi să parcheze cetăţenii, cum foarte bine a zis d-nul viceprimar, să aibă loc în curtea primăriei şi în zona acesteia pentru a-şi putea rezolva diverse probleme. Până la ce nivel de conducere s-a gândit d-nul viceprimar sau d-nul primar că vor avea dreptul cei din Executivul primăriei să parcheze în spate?

**DL.LAŢCĂU**: Pot să răspund, d-le preşedinte?

**DL.TABĂRĂ**: Vă rog, d-le viceprimar.

**DL.LAŢCĂU**: Măturisesc că nu m-am gândit la aceste nivele. În momentul de faţă, nu s-a întâmplat nici o modificare vis a vis de locurile din parcarea primăriei, cele care au fost atribuite de vechea administraţie pentru primari, viceprimari au rămas cum sunt în momentul de faţă, restul locurilor din parcare sunt locuri publice, disponibile, ele vor intra în zona verde, deci se va descuraja în mod evident parcarea peste zi pe acele locuri şi în consecinţă vor fi disponibile pentru cetăţenii care au treabă la primărie. Dacă punem în discuţie până la ce nivel, eu cred că, dincolo de cele trei locuri pentru maşinile instituţiei, nu cred că se mai impune nevoia de a inventa locuri de parcare pentru funcţionarii din primărie. Noi mai avem câteva maşini care sunt folosite de către funcţionari pentru inspecţia drumurilor, maşinile de la SDM. Aici putem avea o discuţie vis a vis de locurile de la Filarmonică, şi parcarea de la Filarmonică, cea de lângă staţia de taxi a fost deschisă în timpul zilei. Orice timişorean care are treabă la primărie poate să parcheze, între orele 7 şi 16, dacă nu mă înşel, parcarea este liberă, din păcate nu ştiu toţi că parcarea aceea s-a deschis şi nu mai este pe bază de barieră. Dacă se va impune cumva să avem mai multe locuri ca să putem asigura locuri pentru maşinile instituţiei, atunci vom putea să realizăm acest lucru, dar în acest moment nu cred că se impune să înfiinţăm locuri de parcare pentru directori, şefi de servicii, etc, pentru că, dacă am intra pe acest drum, cred că foarte curând toate locurile din jurul primăriei şi nu numai, ar fi ocupate.

**DL. MOŞIU**: Deci în jur de 10 locuri de parcare vor fi...

**DL.LAŢCĂU**: Chiar mai puţine.

**DL. MOŞIU**: Dacă permite d-na Militaru o întrebare, e lăudabil amendamentul, dar nu aţi specificat cum şi cui trebuie să prezinte certificatul de donator, pentru că după ce donezi sânge, ai nevoie de câteva ore să îţi revii, cum va fi transmis ca să intre în sistem acest certificat. Nu aţi specificat procedura ulterioară.

**D-NA MILITARU**: Am avut o convorbire cu d-nul Moisa Claudiu de la S.D.M., am discutat mai multe variante, a rămas până la urmă varianta aceasta iar procedura o vor implementa ei. În regulament este important să existe prevederea.

**DL.LAŢCĂU**: D-nul Moisa este cu noi în acestă şedinţă, dânsul poate să detaileze cum s-ar putea întâmpla tehnic acest lucru.

**D-NUL MOISA CLAUDIU**: Sunt şef Birou Juridic la Timpark şi pot să vă spun că am avut o discuţie cu d-na Militaru vis a vis de acest amendament şi, din păcate, o soluţie tehnică prin care să le putem oferi acea gratuitate automat celor care donează sânge nu am găsit-o. Varianta optimă ar fi ca să fie prevăzut acest drept pentru donatorii de sânge, le va fi adus la cunoştinţă acest fapt, ei pot să afişeze pe bord acea adeverinţă pe care o primesc de la institutul unde au donat sânge. Inspectorii care verifică vor ţine cont de acest aspect, însă, dacă, cumva, vor primi o sancţiune, ei vor putea să facă o contestaţie on-line, în care vor depune documentele justificative şi acele amenzi vor fi anulate fără nici o problemă. Dar ne trebuia temeiul legal să putem lua această măsură şi să-i sprijinim.

**DL. MOŞIU**: Da, este o idee, sau cei care adună sânge să transmită direct la oficiul d-voastră cu un număr de maşină. Trebuie să nu existe discuţii.

**D-NUL MOISA**: Din păcate, GDPR-ul nu ne permite transferul de date. Nici ei nu pot să ne transfere date, nici noi nu le putem transfera date. Nu putem să găsim o altă modalitate ca să nu încurajăm fraudarea. Nu vrem să ajungem să se fraudeze plata parcării, acordând gratuitate pe baza unor documente eliberate de alte instituţii decât de instituţia abilitată să verifice implementarea acestui regulament.

**DL. MOŞIU**: Probabil că atunci adeverinţa pusă în parbriz e cea mai bună soluţie.

**DL MOISA**: Poate pe parcurs vom găsi o modalitate mai bună, dar momentan, asta ar fi o modalitate pe care o putem pune în practică efectiv.

**D-NA ILIESCU**: Eu nu vreau să reiterez cele spuse de d-nul Diaconu, în schimb, aş vrea să ne spună d-nul viceprimar, ştiu că în dezbaterile care au avut loc s-a ridicat această problemă, care sunt soluţiile, în perspectiva Timişoarei, ca şi Capitală Culturală Europeană în 2023, pentru turiştii străini, de a parca în centrul Timişoarei sau în zonele adiacente, cun îşi vor onora ei obligaţia de plată?

**DL.LAŢCĂU**: Cum se întâmplă şi în momentul acesta, când un turist străin vine în Timişoara, poate să plătească prin SMS, plata se poate face în euro sau în lei, de pe orice telefon. Nu există costuri suplimentare decât contravaloarea parcării. Sistemul acesta de plată prin SMS este unul universal care funcţionează în foarte multe ţări. Şi noi dacă mergem într-un oraş din vest putem să plătim prin SMS de pe telefoanele româneşti şi viceversa va fi valabilă. Plata prin SMS se poate face pe oră sau la zi.

**DL MOISA**: Turiştii străini au posibilitatea de a plăti şi prin intermediul cardului bancar. Este o aplicaţie care se descarcă gratuit. Ei doar se înregistrează cu cardul bancar şi pot plăti parcarea fără un cost suplimentar şi au şi controlul, pot vedea absolut tot procesul.

**DL. MOŞIU**: Şi dacă nu plătesc?

**DL MOISA**: Dacă nu plătesc vor fi sancţionaţi.

**DL. MOŞIU**: Eu întreb pentru că am o experienţă tristă din Viena, am primit acasă amenzile.

**DL.LAŢCĂU**: Noi avem o problemă cu trimisul acasă al amenzilor. Din păcate, nu putem să trimitem amenzi prin poştă, de aceea nu putem să folosim nici radarele fixe, aici este nevoie de nişte modificări legislative.

**DL MOISA**: Există şi varianta în care acel autovehicul, dacă acumulează trei înştiinţări neachitate, să poate trece la blocarea roţii şi deblocarea se va face doar după ce va achita acele înştiinţări.

**DL.TABĂRĂ**: Aş vrea să fac un amendament. Discutasem cu d-nul viceprimar mai de mult, nu am văzut să fie prevăzut în regulament, există o serie de magazine în zona pietonală care îşi alimentează singure magazinele, nu se încadrează pe orele de alimentare, aş dori să fie inclus în regulament un articol, prin care, în fiecare punct de intrare a zonei pietonale, să fie cinci astfel de locuri de parcare speciale pentru proprietarii de magazine sau de spaţii comerciale din zona centrală şi pe bază de abonament cu limitare de maxim o oră pentru fiecare, să aibă dreptul de a parca cu un mijloc de transport sub tonajul de 3,5 t, să poată pe toată perioada zilei, dar să fie destinat locul. Unul în faţă la magazinul Bega, în faţă la punctele cardinale, la Spitalul Militar şi fiecare punct.

**DL.LAŢCĂU**: Locuri de deservire vrem să existe pe Vlad Ţepeş, în zona Proclamaţiei, Unirii, zona Bega - Libertăţii şi dincolo spre Spitalul Militar. V-aş ruga să nu depunem în acest moment amendamentul fiindcă aş vrea întâi să clarificăm aceste reabilitări pe zonele astea care vor avea loc în acest an pe reparaţii, cu SDM-ul. Ele vor fi incluse. În acest moment ne lipseşte capacitatea ulterioară de a controla acest acces, tot ce putem face este să rezervăm câteva locuri de parcare şi să amendăm în cazul în care cineva parchează acolo. Intenţia este de a putea să scoatem aceste locuri din sistemul general, să fie dincolo de accesul controlat, în aşa fel încât doar comercianţii care sunt autorizaţi, care livrează şi au contracte pe care le pot prezenta să poată să intre. Şi astfel să putem să avem şi în cartierul Cetate un control mai eficient al celor care cu adevărat deservesc restaurantele sau afacerile din zonă. Putem să facem acest amendament, dar va fi puţin mai greu de implementat. D-l Moisa, d-voastră ce consideraţi?

**DL MOISA**: Trebuie foarte bine delimitate locaţiile respective. E un pic mai dificil de argumentat, va trebui şi un abonament special pentru ei, trebuie detailat, nu putem vorbi la modul general.

**DL.LAŢCĂU**: Da, trebuie să fie legat şi de Comisia de Circulaţie şi de decizia de acces, deci, d-le viceprimar, v-aş ruga să implementăm această măsură de-a lungul acestui an de zile, în momentul în care am refăcut şi zona Proclamaţiei şi aceste zone special amenajate pentru deservirea cu marfă.

**DL.TABĂRĂ**: Eu sunt de acord să îl amânăm, dacă vă luaţi angajamentul că vom rezolva în câteva luni acest aspect. Până atunci, va trebui să găsim o modalitate prin care să rezolvăm măcar temporar, fiindcă afacerile merg în continuare şi oamenii au nevoie de locurile astea.

**DL.LAŢCĂU**: Da, clar, nici nu se pune în discuţie. În acest an vom clarifica acest lucru.

**D-NA ROMOCEAN**: Am discutat on-line cu colegii noştri şi aş fi vrut să modific puţin amendamentul d-nei Militaru, să vin cu altă propunere, în sensul că, scutirea pe care o primesc donatorii să fie de o lună de zile şi atunci cred că se pot găsi alte modalităţi decât afişarea adeverinţei de donator în parbriz. Dacă d-na Militaru e de acord să renunţe la amendament şi să votăm amendamenul.

**DL. MOŞIU**: Adică o lună pentru fiecare donare, sau cum v-aţi gândit?

**D-NA ROMOCEAN**: Da, cine donează poate să aibă patru luni gratis. Poţi dona tot la trei luni.

**DL SANDU**: Chiar este o chestie pozitivă şi cred că putem să susţinem în felul nostru această activitate care este extrem de benefică pentru cei aflaţi în situaţie limită.

**DL.TABĂRĂ**: Nu mai văd alte mâini ridicate. Să trecem la votul amendamentelor.

**DL. MOŞIU**: D-na Militaru trebuie să confirme sau să infirme.

**DL.TABĂRĂ**: A confirmat.

**D-NA MILITARU**: Am confirmat, d-nule Moşiu.

**DL.TABĂRĂ**: A confirmat. Rămâne amendamentul d-nei Paula Romocean şi retrage d-na Militaru amendamentul. Da?

**D-NA MILITARU**: Da.

**DL.TABĂRĂ**: Să supunem la vot amendamentele făcute de d-nul viceprimar, primul amendament referitor la modificarea art. 1.

**DL.LAŢCĂU**: …cu data de începere 31.03.2022 şi în consecinţă corelarea art.3, acesta este al doilea amendament, cu aceeaşi dată şi în consecinţă eliminarea art.2 din proiectul de hotărâre şi renumerotarea acestora. Adică art.3 devine 2, 4 devine 3, etc. Al patrulea amendament se leagă de Anexa nr.4 şi tarifarea pe zona verde, în sensul în care vom rotunji spre zecimala cu 0 sau cu 5. Adică, pentru ora de staţionare, în loc de 0,94 vom avea 0,95, în loc de 1,12 vom avea 1,10, în loc de 1,31, va fi 1,30.

**DL.TABĂRĂ**: Deci, primul amendament îl supunem la vot şi o să vă strig nominal:

D-NUL AMBRUŞ: Pentru

D-NUL BARABAS: Pentru

D-NUL BOLDURA: Pentru

D-NUL CĂLDĂRARU: Pentru

D-NUL CRAINA: Pentru

D-NUL DIACONU: Pentru

D-NUL GONZALES: Pentru

D-NUL ILCA: Pentru

D-NA ILIESCU: Eu voi vota împotriva tuturor amendamentelor în contextul în care votez împotriva proiectului de hotărâre.

D-NUL LAŢCĂU: Pentru

D-NA LĂPĂDATU: Pentru

D-NUL LULCIUC: Pentru

D-NA MARIŞ: Pentru

D-NUL MEREAN: Pentru

D-NUL MEŞTER: Pentru

D-NA MILITARU: Pentru

D-NUL MOŞIU: Pentru

D-NA MUNTEANU: Pentru

D-NUL NEGRIŞANU: Pentru

D-NUL DAVID: Pentru

D-NA ROMOCEAN: Pentru

D-NUL SANDU: Pentru

D-NUL STANA: Pentru

D-NA SZILAGYI: Pentru

D-|NUL SZATMARI: Pentru

D-NUL TABĂRĂ: Pentru

D-NUL ŢOANCĂ: Pentru

**D-NUL SECRETAR**:

25 de voturi pentru

1 vot împotrivă.

**DL TABĂRĂ**: Amendamentul nr.2. Nu cred că mai trebuie să strig pe fiecare pentru că văd că se votează. Dacă este cineva împotrivă? D-na Iliescu a zis că votează împotrivă.

Mai este cineva împotrivă?

Se abţine cineva?

S-a votat în unanimitate amendamentul nr.2.

Colegii de la tehnic să ne confime.

**DL** **SECRETAR**:

Un singur vot împotrivă.

Amendamentul a trecut.

**DL TABĂRĂ**: Amendamentul nr.3 al d-lui viceprimar:

Dacă este cineva împotrivă în afară de d-na Iliescu?

Abţineri?

**D-NUL SECRETAR**:

26 de voturi pentru

1 vot împotrivă.

Amendamentul a trecut.

**D-NUL** **TABĂRĂ**: Amendamentul nr.4:

Cine este împotrivă în afară de d-na Iliescu?

Abţineri?

**D-NUL SECRETAR**:

26 de voturi pentru

1 vot împotrivă.

Amendamentul a trecut.

**DL. SECRETAR GENERAL**: Amendamentul nr. 4 a trecut cu 26 de voturi pentru și 1 vot împotrivă.

**DL. TABĂRĂ**: Mergem mai departe la amendamentul d-nei Paula Romocean, ca cei care donează sânge să aibă 30 de zile gratuit. Dacă e cineva împotrivă, exceptând pe dna. Iliescu? Abțineri?

**DL. SECRETAR GENERAL**: Amendamentul nr. 5 a trecut cu 26 de voturi pentru și 1 vot împotrivă.

**DL. TABĂRĂ**: Celălalt amendament am spus că îl facem în decursul acestui an, vom face corectura și insrarea în regulament, deci supun la vot proiectul cu cele 5 amendamente aprobate.

- 23 voturi pentru

- 2 voturi împotrivă

- 1 abținere

**PUNCTUL 3 AL ORDINII DE ZI**

**Proiect de hotărâre privind aprobarea elaborării Strategiei de Dezvoltare Teritorială Urbană – Timișoara Nord.**

**DNA. ROMOCEAN**: Am primit din partea Arhitectului Șef o completare la articolul 2, o lămurire a acestui articol, iar aceasta sună în felul următor:

”Se admite înaintarea spre analiză în Comisia tehnică de amenajare a teritoriului și de urbanism, documentațiile care întrunesc următoarele condiții: care se află în etapa obținerii avizului arhitectului șef, sunt amplasate în aliniamentul căilor principale de trafic din zonă (Calea Torontalului, Grigore Alecsandrescu, Calea Aradului, Ovidiu Balea, de pe care se asigură accesul la acestea, sau cele amplasate într-un țesut urban construit existent aflat în vecinătate directă”. E amendament.

Deci art. 2 sună așa: „suspendarea temporară a procedurii de avizare a documentațiilor de urbanism pentru zona care face obiectul prezentei strategii până la finalizarea strategiei de dezvoltare teritorială urbană Timișoara Nord și aprobarea acestuia prin HCL, dar nu mai mult de 6 luni de la momentul adoptării prezentului proiect de HCL”. Asta înseamnă că nu se vor mai putea depune spre avizare PUZ-uri noi în această zonă, dar cele care se află în etapa obținerii avizului arhitectului șef, sau sunt amplasate în aliniamentul căilor principale de trafic din zonă, sau într-un țesut construit vor putea totuși fi depuse.

**DL. MOȘIU**: Depuse, dar nu finalizate, nu?

**DNA. ROMOCEAN**: Nu cred că termină nimeni un PUZ în 6 luni.

**DL. ALMĂJAN**: Aș avea o completare și pentru a lămuri aspectul acesta. Noi am făcut un studiu în perioada asta a tuturor documentațiilor care sunt în lucru și există situații în care această strategie nu ar aduce schimbări esențiale, adică sunt deja în zone construite, în aliniamentul arterelor principale,majore,radiale sau cum e G. Alecsandrescu, Inelul 4, unde a le suspenda trimiterii avizului arhitectului șef nu ar ajuta cu nimic în vederea elaborării strategiei pe toată această suprafață foarte mare și atunci am considerat că e corect să nu blocăm sau să suspendăm și în aceste situații, în ideea aceasta am zis că cele 3 condiții ar trebui să fie cumulativ respectate și pot fi avizate prin introducerea în comisa tehnică, nu de către mine.

**DL. MOȘIU**: Foarte benefică intervenția dvs. Dacă puteți mai concret să spuneți care zone sunt blocate și care libere, sau care străzi, bulevarde?

**DL. ALMĂJAN**: Zonele nesistematizate unde nu avem străzi, nu avem domeniu public, rețele, defapt acele zone care ne-au și constituit motivul pentru care am demarat sau propus elaborarea acestei strategii, ar trebui să fie pentru moment suspendate în vederea clarificărilor împreună cu Enel cu Aquatim, cu toate instituțiile implicate, că acum o să avem o echipă destul de largă și DSP va fi invitat și mai multă lume, astfel încât să putem să stabilim niște direcții generale și apoi să ne orientăm după acele direcții. În rest, ceea ce există țesut constuit sau în proximitatea arterelor principale, Calea Torontalului, Grigore Alecsandrescu, Ovidiu Balea, unde există deja constituit domeniul public, nu mai trebuie să fie dezmembrate terenuri pentru a fi făcut accesul de la străzi, există străzi în imediata vecinătate, există țesut construit, nu sunt foarte multe situații, zone, dar există și acolo ne-am gândit să permitem introducerea în comisa tehnică, mai ales că PUZ-urile acelea sunt spre final și comisia va stabili daca strategia e sau nu afectată de avizarea acelui PUZ. Eu zic că e o măsură de eficientizare a lucrărilor aflate în curs și să putem merge mai departe cu strategia, dar fără să afectăm prea multe lucrări de urbanism aflate în derulare, asta e dafapt.

**DL. MOȘIU**: V-ți gândit la o conferință de presă unde să punctați zonele?

**DL. ALMĂJAN**: Deja ne-am gândit. Noi ne-am gândit în direcție cum va arăta un calendar. O să facem niște dezbateri, nu doar cu publicul, ci și cu actorii implicați, în care să stabilim anumite criterii și măsuri pe care am vrea să le respectăm. În mod special în ceea ce privește accesibilitate la transportul în comun, sau la infrastructura necesară obligatorie în viitor, sau soluțiile privind asigurarea energiei termice pe zona asta, va trebui să avem poate niște centrale de cartier sau niște soluții mai integrate, lucruri care o să fie discutate atât cu furnizorii de utilități, cât și cu dezvoltatorii și alte persoane fizice/juridice interesate. Vom avea un calendar și de elaborare, dar și de dezbateri. Cumva la final să avem o propunere în care să integrăm acest segment al opiniei publice și al opiniilor preluate dinspre zona din afara primăriei.

**DL. LAȚCĂU**: Ne confruntăm în Timișoara deseori cu zone urbane construite într-un haos total, în care infrastructura elementară, esențială, nu a fost adusă. Avem foarte multe cereri la primărie și sunt convins că și dl. Diaconu știe, vis-à-vis de apă, canal, lipsă de presiune. Chiar zilele acestea în ultimele ședințe de plen am aprobat un proiect vis-à-vis de zona Pricop, Coșeriu, Tristan Țara, Hulubei, unde avem o zona din Timișoara unde pe o strada rețeaua de gaz nu există, rețeaua de canal pe altă strada nu merge până la capăt, plus în zona orașului sunt situații unde punctele trafo sunt depășite ca și capacitate, în care necesarul de utilități, fie că vorbim de presiune la apă, capacitate de colectare și transport a rețelelor pluviale, sau puterea rețelelor de electricitate, nu se ridică la nevoile pe care le avem. Atunci, pe puținele zone pe care le mai avem în Timișoara care urmează a fi urbanizate și sunt în faza incipientă a dezvoltării urbane e necesar să planificăm această dezvoltare încă de la început astfel încât acel cartier uriaș care va exista de la Aleea Viilor, Alecsandrescu până la Berecsău, acel cartier se vrea unul care să aibă și stație de pompare apă și zone pluviale, să aibă și puncte trafo, în așa fel încât curentul să nu cadă, să aibe și străzi și utilități. Acest exercitiu de dezvoltare urbană sustenabilă e un exercițiu pe care dl. Arhitect Șef și Direcția Urbanism ar trebui să îl practice mai departe și cu zona de la vest de calea ferată, cea de la nord de DN59A, sau cea de la sud, pentru că aici e ultima bucată rămasă liberă din jurul Timișoarei care încă nu e urbanizată. Să nu uităm că de la Cioca până în centrul Timișoarei distanța e mai scurtă cred decât din centru până la Județean, deci această zonă e una foarte aproape de țesutul urban și e extrem de important să putem să o dezvoltăm coerent și sustenabil. Salut demersurile e care urbanismul le face.

**DL. TABĂRĂ**: Mulțumesc d-lui arhitect și colegilor din PNL care au venit la acea întâlnire cu dl. arhitect și li s-a prezentat acea strategie pentru dezvoltare în Timișoara de nord și dialogul e cel mai bun pentru noi toți.

**DL ȚOANCĂ**: O sugestie pentru dl. arhitect. Probabil că are o inventariere a lucrărilor de urbanism aflate în diferinte faze și nu știu dacă n-ar fi rău ca în locul unei conferințe de presă generice chiar să îi notifice pe beneficiari, iar cei care sunt afectați să li se explice că trebuie să ia o pauză de 6 luni, prin niște adrese, pentru a își regândi și refinanța proiectele, că bănuiesc că nu sunt mii de lucrări pe zona respectivă care sunt afectate, sunt câteva zeci.

**DL. ARHITECT ȘEF**: Nici măcar atât.

**DL. ȚOANCĂ**: Asta ar fi sugestia. În momentul în care acest proiect se întoarce de la prefectură fără contestatții, deci probabil în cursul săptămânii viitoare, până atunci să se facă o corespondență scurtă cu beneficiarii.

**DL. ARHITECT ȘEF**: Mulțumesc pentru sugestii. Noi am și fost contactați de către toți elaboratorii, fie arhitecți, fie inițiatorii acestor PUZ-uri din zonă, cerânduni-se niște clarificări. Am spus că vom ..,bineînțeles am asteptat ședința de azi, pentru că nu puteam să demarăm această strategie până Consiliul Local nu ne conferă această posibilitate prin decizia de azi, dar vom ține legătura direct cu ei și vom lua în considerare și propunerile lor, care deja au fost înaintate spre studiu la comisia tehnică, pentru că astfel am determinat și tendințele pe anumite zone și va trebui să integrăm lucrurile acestea într-o gândire de ansamblu coerentă și cum s-a afirmat deja foarte clar, lucrurile pe care acum le vom desena în linii mari vor da direcția de dezvoltare pe termen mediu și lung, 5 până la 15-20 de ani, așa că toate lucrările care sunt acum în lucru vor ajunge și la autorizare, dar vor ajunge spre finalizare pe o structură mult mai clară și pe o predicție mult mai corectă vis-à-vis de tot ce înseamnă Timișoara Nord, ca un nou cartier dacă doriți să îi spunem al orașului.

**DL. TABĂRĂ**:

Supun la vot amendamentul d-nei. Romocean. Cred că e un consens general.Este cineva împotrivă? Nu. Se abține cineva? Nu. Toată lumea este pentru.

- 27 voturi pentru

Supun la vot proiectul cu amendamentul adoptat.

- 26 voturi pentru (unanimitate)

**PUNCTUL 4 AL ORDINII DE ZI**

**Proiect de hotărâre privind aprobarea Planului Urbanistic Zonal ”Locuințe Individuale/Colective mici și funcțiuni complementare”, extravilan, CF 438685 Timișoara.**

**DL. TABĂRĂ:** Supun la vot.

- 25 voturi pentru

**PUNCTUL 5 AL ORDINII DE ZI**

**Proiect de hotărâre privind aprobarea dobândirii de către Municipiul Timişoara, a imobilului-teren înscris în CF nr. 449358 Timișoara nr. cad. 449358 ce face obiectul renunţării la dreptul de proprietate de către Societatea MGV INVEST S.R.L, SODOLESCU IMOBILIARE ȘI CONSTRUCȚII S.R.L. și POLIFORM S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren intravilan pentru spațiu verde”.**

**DL. TABĂRĂ:** Supun la vot.

**DL. MOȘIU**: Intravilan pentru spațiu verde, adică va fi parc sau ce va fi?

**DL. NEGRIȘANU**: Prin planuri urbanistice zonale se stabilește destinația, dacă e public sau privat, deci e vorba de un spațiu cu destinația de spațiu verde de natura domeniului public, practic e o rezervă teren și noi vom decide când îl vom amenaja ca și parc.

**DL. TABĂRĂ**: deci este trecut.

**PUNCTUL 6 AL ORDINII DE ZI**

**Proiect de hotărâre privind darea în administrare a imobilului din Timișoara, str.Brediceanu nr.39, către Spitalul Clinic Municipal de Urgență Timișoara.**

**DL. TABĂRĂ:** Supun la vot.

- 24 voturi pentru

**PUNCTUL 7 AL ORDINII DE ZI**

**Proiect de hotărâre privind documentația de dezlipire imobile înscrise în: CF nr.425910 Timișoara, CF nr.425909 Timișoara, CF nr. 425906 Timișoara, CF nr. 425911 Timișoara, CF nr.426659 Timișoara și alipire, pe care este amplasat Căminul studențesc nr.16 C.**

**DL. TABĂRĂ:** Supun la vot.

- 23 voturi pentru

**PUNCTUL 8 AL ORDINII DE ZI**

**Proiect de hotărâre privind prelungirea pe o perioadă de 3 ani a contractului de închiriere nr. 369/1998, încheiat cu Spitalul Clinic Județean de Urgență ”PIUS BRÂNZEU” Timișoara – Policlinica pentru Sportivi, pentru spațiul cu altă destinație SAD 2/2, situat în Timișoara, str. Bela Bartok nr.17.**

**DL. TABĂRĂ:** Supun la vot.

- 23 voturi pentru

**PUNCTUL 9 AL ORDINII DE ZI**

**Proiect de hotărâre privind atribuirea în folosință gratuită și încheierea Contractului de dare în folosință gratuită a spațiului SAD, situat în Timișoara, str. Ion Ghica nr.19, către Direcția Fiscală a Municipiului Timișoara.**

**DL. TABĂRĂ:** Supun la vot.

- 25 voturi pentru

**PUNCTUL 10 AL ORDINII DE ZI**

**Adresa nr. 558/12/01.2022 a Direcției de Asistență Socială a Municipiului Timișoara referitoare la Raportul anual – privind acordarea serviciilor de asistență social și utilizarea subvențiilor acordate asociațiilor, fundațiilor și cultelor recunoscute în România, acreditate ca furnizor de servicii sociale, care acordă servicii sociale, conform Legii 34/1998, în anul 2021**

**DL. TABĂRĂ:**  O luăm la cunoștință. Trecem la anexa la ordinea de zi și apoi avem interpelări.

**PUNCTUL 1 ANEXĂ LA ORDINEA DE ZI**

**Proiect de hotărâre privind aprobarea cotei de combustibil aferentă consumului lunar de carburanți pentru autovehiculele utilizate de către Serviciul Public de Interes Local pentru Administrarea Parcărilor Publice din Municipiul Timișoara TIMPARK**

**DL. TABĂRĂ:**  Dacă nu sunt discuții supun la vot proiectul.

23 voturi pentru și o abținere.

**PUNCTUL 2 ANEXĂ LA ORDINEA DE ZI**

**Proiect de hotărâre privind atestarea apartenenței la domeniul public al Municipiului Timișoara a imobilului ”teren cu centralã termicã”-cartierul Aeroport, str.Teodor Garnet nr.7A**

**DL. TABĂRĂ:**  Dacă nu sunt discuții supun la vot proiectul.

25 voturi pentru

**PUNCTUL 3 ANEXĂ LA ORDINEA DE ZI**

**Proiect de hotărâre privind aprobarea listei asociaţiilor şi fundaţiilor care vor beneficia de subvenţii de la bugetul local al municipiului Timişoara pentru acordarea de servicii de asistenţă socială în anul 2022, în baza Legii nr. 34/1998**

**DL. TABĂRĂ:**  Dacă nu sunt discuții supun la vot proiectul.

24 voturi pentru

**PUNCTUL 4 ANEXĂ LA ORDINEA DE ZI**

**Proiect de hotărâre privind aprobarea Protocolului de colaborare pentru serviciile de tip GIS**

**DL. TABĂRĂ:**  Dacă nu sunt discuții supun la vot proiectul.

22 voturi pentru, 2 abțineri

**PUNCTUL 5 ANEXĂ LA ORDINEA DE ZI**

**Proiect de hotărâre privind prelungirea Contractului de închiriere nr. 1567/01.02.2013 pentru spațiul cu altă destinație situat în Timișoara, Splaiul Tudor Vladimirescu, nr. 26, încheiat cu Partidul Social Democrat – Organizația Județeană Timiș și încheierea actului adițional**

**DL. TABĂRĂ:**  Dacă nu sunt discuții supun la vot proiectul.

24 voturi pentru

**DL. MOȘIU:**  Cu cât s-a prelungit contractul?

**DL. TABĂRĂ:**  3 ani.

**PUNCTUL 11 AL ORDINII DE ZI**

**Interpelările consilierilor municipali**

**D-NA ILIESCU:**  Am două interpelări. Profit de faptul că este cu noi dl. Arhitect Șef, în mod sigur știe despre acest subiect. Vreau să îi anunț și pe colegi despre ce este vorba. Încă de la începutul lunii august am făcut o sesizare în scris, m-am adresat Primăriei cu o cerere, dat fiind faptul că există o hotărâre de consiliu local, respectiv HCL187/2015 prin care s-a aprobat un PUZ locuințe colective, servicii și comerț de pe strada Titan, Enric Baader nr. 11 A Timișoara. În cadrul acestui HCL este trecută o obligație foarte clară a dezvoltatorului, de a demola anumite garaje care sunt în zona respectivă. Respectivul dezvoltator s-a apucat deja să construiască, au fost deja construite vreo 3 blocuri. S-a apucat să construiască de vreo 4 ani și suntem în situația în care majoritatea acelor garaje au rămas în picioare. Este foarte clar că, așa cum rezultă și din planșele foto pe care le am, majoritatea nu sunt folosite nici măcar pentru depozitare, sunt pur și simplu niște focare de infecție. Am făcut această adresă și după această adresă am solicitat chiar o întrevedere cu dl. Arhitect Șef, i-am przentat situația, au fost analizate documentele, urmând să găsim împreună o soluție pentru ca acest dezvoltator, împreună chiar și cu Primăria să finalizeze, să ducă la îndeplinire practic obligația pe care o are. În ciuda sesizărilor, vreau să menționez că înainte să fac eu această sesizare, mai exact în 06.08.2021, la care de altfel mi s-a și răspuns de către Primărie, dar răspunsul nu este deloc satisfăcător, inclusiv locuitporii din acea zonă și dintre cei care s-au mutat în blocurile respective au făcut nu o dată sesizări la Primărie, care au rămas fără răspuns. În ciuda tuturor acestor sesizări, în luna octombrie s-a emis o nouă autorizație de construire, pentru că dezvoltatorul merge mai departe cu investiția pe care o are acolo, iar pe ultima sută de metri vreau să vă invederez faptul că am primit un memoriu din partea locuitorilor din acea zonă, un memoriu asumat de vreo 230 de persoane prin semnătură, am și tabelele la mine, în original, cu semnăturile acestor oameni, care solicită insistent găsirea unei soluții pentru demolarea acelor garaje. În cursul zilei de mâine am să aduc semnăturile în original, cu memoriul respectiv. Memoriul îmi este adresat mie, dat fiind faptul că au avut încă din vară cunoștința că sunt interesată de acest subiect și voi face tot ce îmi stă mie în putere, dar puterea mea este destul de limitată. Le voi depune pe toate în cursul zilei de mâine la Primărie și aș vrea să rog și pe dl. Arhitect Șef dacă poate să ne spună câteva cuvinte vis a vis de acest subiect, mai ales în contexul în care noi vom solicita o întrevedere între dl. Arhitect Șef și reprezentanții acestui dezvoltator pentru găsirea unei soluții de demolare a acelor garaje.

**DL. ALMĂJAN:**  Știu că au fost discuții și am participat de altfel la ultimele discuții pe subiectul acestor garaje care nu au fost demolate în proiectul respectiv. Aș spune așa, că din perspectiva noastră și alegislației, obligațiile asumate într-un Plan Urbanistic Zonal ar trebui duse la îndeplinire conform planului de acțiune pe care atât primăria cât și investitorul l-au semnat și de asemenea și-au asumat asigurarea unor anumite srăzi, accese ș.a.m.d. până la finalizarea investiției sau în anumite etape ale investiției. Nu doar în cazul acesta, dar în toate cazurile, în ultima perioadă, suntem foarte atenți la aceste planuri de acțiune, tocmai pentru a evita astfel de situații, am vrea să stabilim foarte clar momentul când se asigură sau se îndeplinesc anumite cerințe de comun acord asumate și agreate, de exemplu, când se predă strada, în ce formă, cu utilități, cu trotuare, cu asfalt, componența, adică toate elementele, toate investițiile care sunt în interes public și sunt necesare pentru edificarea unei construcții, a unei dezvoltări, când anume le preluăm, cum le preluăm ș.a.m.d. În situația specifică a proiectului de care ați amintit, este foarte clar că pentru accesibilitate în zonă și pentru asigurarea siguranței și sănătății publice, că acolo este o zonă care e afectată de prezența acestor construcții, în parte dezafectate, în parte funcționale, dar până la urmă în folosința doar a unor persoane și care în mod enepotrivit limitează accesul la restul cartierului și investițiile nou propuse și asta cred că va trebui să fie asumat de către toate părțile implicate. Dacă vom avea o astfel de solicitare, o să convocăm la o discuție atât pe dezvoltator cât și pe cei interesați sau cei care au proprietăți în zonă și va trebui să ajungem la o soluție în care, până la finalizarea investiției și asta va trebui să fie cât de curând, pentru că investiția este într-o proporție destul de mare, din câte știu eu, realizată, să se îndeplinească obiectivul acesta. Mai există etapa de întabulare, de recepție a lucrărilor. Noi vom putea lega de exemplu de aceste etape, neapărat acaeastă operațiune și să vedem unde ne putem noi implica să rezolvăm partea juridică, partea de proprietate, să vedem unde anume sunt dificultățile mai exact. Domeniul public trebuie asigurat, străzile trebuie sistematizate, așa cum au fost în PUZ, mai ales că e într-o zonă urbană construită. E vorba doar de niște construcții și atât, terenul pentru străzi există. Asta este ce îmi amintesc eu acum.

**D-NA ILIESCU:**  Vă mulțumim frumos. Atunci în cursul zilei de mâine voi lăsa din nou toate documentele de care dispun și cu solicitarea de a avea o ședință împreună cu reprezentantul dezvoltatorului. Fac această interpelare public pentru că vreau să se vadă clar faptul că facem demersul acesta din timp, pentru că nu vrem să se ajungă la situația în care cei care construiesc acolo termină ce au de construit și în momemtul în care vor dori să-și întabuleze construcția defapt să ajungem să le punem în vedere că nu și-au respectat obligațiile asumate și care sunt foarte clar date în cadrul hcl-ului respectiv. Dacă n-au rezolvat-o în 4 ani de zile spre că o să o rezolve sau împreună o vom rezolva până la finalizarea lucrărilor.

A doua interpelare, vreau să aduc la cunoștință colegilor faptul că săptămâna trecută am avut o comisie SAD, în care am votat atribuirea unui spațiu, cel de pe Alba Iulia, mai exact reatribuirea acelui spațiu Asociației TM2023, Asociația Timișoara Capitală Culturală Europeană, întrucât această asociație este într-o situație extrem de delicată, rușinoasă aș spune, a rămas fără niciun spațiu. Ultimul spațiu pe care îl dețineau și care constiutia și sediul acestei asociații trebuie să îl elibereze până la data de 15 februarie. Din analiza spațiilor disponibile, majoritatea dintre noi din această comisie am optat pentru spațiul de pe Alba Iulia, pentru că cel din Bastion, din câte am înțeles, se dorește a fi dat în administrarea Centrului de Proiecte, bineînțeles cu un amendament care mi s-a părut extrem de important și anume, abligativitatea de a pune la dispoziția inclusiv asociației a acelui spațiu, în mod gratuit, în baza unei simple notificări cu 30 de zile înainte. Prin urmare cumva am convenit ca acel spațiu să fie dat în administrarea Centrului de Proiecte iar cel de pe Alba Iulia reatribuit asociației. Dat fiind faptul că, repet, până în 15 februarie trebuie să fie eliberat acel ultim spațiu pe care asociația îl mai deținea și pentru că trebuie să facă și formalitățile de rigoare necesare înscrierii noului sediu, d-le viceprimar vreau să ne spuneți vă rog care este motivul pentru care acel proiect de hotărâre, deși noi am votat în comisa SAD, este clar că rămâne la latitudinea noastră a tutuor, a colegilor consilieri locali, de ce nu am avut acest proiect de hotărâre pe ordinea de zi de astăzi?

**DL. TABĂRĂ:** Da, așa este, am votat în comisia SAD săptămâna trecută, așa este că au probleme cu sediul. Nu pot să vă dau motivul pentru care nu este inclus pe ordinea de zi de astăzi, eu sunt la București, dar când voi ajunge la Timișoara voi dicuta cu dl. Primar, care este și președintele ”board-ului” acuma, să vedem de ce nu a intrat pe ordinea de zi de astăzi. Probabil va intra în următoarea ședință de plen extraordinară, pentru că știu că problema trebuie rezolvată până la mijlocul lunii februarie.

**D-NA MUNTEANU:**  Am o intervenție scurtă, defapt o întrebare adresată Biroului de Salubrizare. Nu știu câți dintre voi sunteți dezamăgiți de această structură, dar eu personal sunt și sper că la un moment dat, odată ce vom avea organigrama funcțională, aceste probleme se vor rezolva, pentru că în oraș se simte activitatea sau inactivitatea acestui birou. Am primit mai multe sesizări cu privire la inexistența sau distrugerea anumitor coșuri de gunoi. Sunt curioasă dacă există în cadrul acestui birou o statistică legată de sesizările de anul trecut, din 2021, care privesc coșurile de gunoi din oraș și câte dintre ele au fost soluționate. Bănuiesc că voi primi un răspuns în scris, pentru că nu văd pe nimeni aici care ar putea să îmi răspundă.

**DL. TABĂRĂ:**  Da, am să-i transmit și eu d-lui city manager care se ocupă de salubrizare.

**D-NA MUNTEANU:**  Aș dori să primesc un răspuns de la Biroul Salubrizare, nu de la dl. City Manager.

**D-NA ILIESCU:**  În 10 zile trebuie să vi-l dea.

**DL. MOȘIU:**  Vreau să întreb doar dacă dl. Arhitect Șef mai este?

**DL. ALMĂJAN:**  Da. Sunt.

**DL. MOȘIU:**  Am vrut să vă întreb, că de mai multe ori am insistat și văd că fără folos. A fost dată jos schela de pe fațada Operei, respectiv a teatrului Național. A trecut, dl. arhitect, Târgul de Crăciun, în partea stângă e un depozit de schelă care are deja o lună jumătate. În partea dreaptă e un palet cu resturi de travertin și moloz. Cum ați putea dvs sau cineva din Primărie să convingeți executantul lucrării să elibereze acel spațiu? Mie mi se pare jenant să trec pe acolo, întâmplător funcționez în zona centrală și oamenii aceia în fiecare zi îmi arată. E așa o situație ciudată pentru Timișoara. Nu suntem într-o țară chiar de mâna a treia cum zic unii. A doua întrebare, de vreo 2-3 luni sau ars proiectoarele care iluminau crucea centrală de pe Catedrala Metropolitană. Eu știu că sistemul de iluminat a fost sponsorizat de Elba. Iarăși eu nu știu care e procedura, Direcția Tehnică sau cineva poate ar trebui să notifice firma sponsor, pentru că dacă vii pe Bv. Mihai Viteazu noaptea, sau din orice altă zonă a orașului, nu se vede respectivul locaș de cult cui aparține. Pentru un străin este ciudat să vezi așa o clădire neterminată, te apropii de ea și ea continuă cu încă 10 metri. Sunt niște detalii pe care dvs ca arhitect clar că le simțiți și vă deranjează. Cum am putea totuși așa să luați echipa de consilieri la pas, era o carte pe vremuri care se numea ”La pas prin Timișoara”și să facă o notiță așa, cu ce vă deranjează pe dvs., nu pe mine. Mulți au crezut că Ceasul Floral e în fața biroului sau e la mine în curte. Nu este, dar la pas prin Timișoara, credeți că ar fi posibil așa cu tot arsenalul dvs de aghiotanți și să îi puneți să noteze. Deci măcar zona centrală, nu Fabric sau Iozefin, dar zona centrală, cum vi se pare ca idee și cum vi se pare situația din zona centrală?

**DL. ALMĂJAN:** Situația mi se pare deplorabilă din multe puncte de vedere, în primul rând pentru că realizarea lucrărilor de execuție în zona centrală ar trebui să fie mult mai stricte și să afecteze cât mai puțin domeniul public și pe o perioadă cât mai scurtă de timp. Patrimoniul istoric, evident din Cetate și nu numai și din celelalte cartiere, dar în mod special Cetatea, este de foarte multe ori parazitată de tot felul de organizări temporare, de depozitări de schele, o să spun poate și aici că are legătură cu tot felul de mijloace publicitare mai mult sau mai puțin fericite pentru fațadele clădirilor istorice ș.a.m.d. În cazul pe care dvs. l-ați menționat, în documentația respectivă ar trebui să existe, eu nu o am acum în față, dar am să studiez lucrul acesta, o documentație de execuție a lucrărilor și ar trebui de asemenea să existe un contract de închiriere a domeniului public. Presupun, nu știu exact care e situația, dar ar trebui verificate lucrurile și în orice caz, dacă în zona centrală se închiriază domeniul public pentru depozitarea temporară sau organizarea temporară unor lucrări, ar trebui împrejmuite într-un anumit fel. Nu poți să faci la fel organizarea executării lucrărilor. Adică îmi amintesc de toate orașele europene, orașe de dimensiunile Timișoarei, în care astfel de lucrări sunt foarte bine organizate în zona centrală, de la păstrarea curățeniei, care e foarte importantă până la felul în care sunt îngrădite și se asigură și siguranța și un aspect cât de cât digerabil. Se înțelege că există o nevoie să te organizezi pe perioada șantierului, dar nu poate fi această organizare nesfârșită, nu poate să susțină sau să fie pretext pentru afișarea mijloacelor publicitare. De multe ori a fost și discuția asta, că stau schele ca să existe mash-uri publicitare pe ele defapt nicidecum ca să se rralizeze lucrări și de asemenea nu poți să rămâi cu materialele, adică ar trebui eliberat locul acela, e un spațiu public și până la umră e un simbol și un ”landmark” al orașului. Iar ce ați spus dvs. cu privire la situații din oraș, da, noi aici discutăm tot timpul în direcție despre situațiile cu care ne întâlnim personal fiecare la o plimbare. Oricum și cei din afara direcției constată tot felul de lucruri, sunt foarte multe situații, nemaiîntâlnite unele dintre ele și din punct de vedere al situației juridice și din punct de vedere a lipsei de interes din mai multe părți. În sensul acesta, am mai avut o discuție și cu câțiva consilieri locali și ne gândim că la un moment dat am vrea să aducem și să lansăm o temă vis a vis de anumite prevederi în legislația aplicabilă în disciplina în construcții pentru că avem foarte puține pârghii și cele pe care le avem, în mare măsură sunt în dezavantajul nostru și în avantajul celor care execută lucrări și pârghiile acestea ar trebui să fie mai clare pentru că acum foarte greu putem controla fie șantierele acestea inopinate din oraș, care sunt începute, neterminate, lăsate la un moment dat într-un anumit stadiu și ne ”bucurăm” de ele, fie există nerespecarea unor documentații care au fost autorizate și se continuă lucrări într-o anumită măsură ilegale, lucur care pe noi ne frustrează foarte tare pentru că ne străduim să avizăm și să autorizăm lucrări de calitate și până la urmă ne dăm seama că în execuție avem instrumente de control limitate. Nu ține strict de legislația de disciplină în construcții, ține și de alte prevederi legale la îndemâna Poliției Locale ș.a.m.d. Deci da, sunt multe situații pe care eu le văd și ca și dvs nu-mi plac, trăiesc aproape de Primărie, în centru, merg pe jos și văd șantiere începute, neterminate, văd șantiere care nici măcare nu au autorizație, dacă ar fi să mă duc cu o listă la cei de la disciplină, în fiecare zi, cred că aș aduna cel puțin 10 puncte și dacă am avea oameni suficienți să și verificăm fiecare situație în parte, dar e bine să fii în contact cu realitatea din oraș și măcar din când în când să faci un inventar al situației și să poți măcar să ameliorezi acolo unde oamenii văd și sunt deranjați cel mai tare de situații dinacestea pe care le-ați descris dvs.

**DL. MOȘIU:**  Eu asta am vrut și v-am atras atenția, fiind vorba de Operă, e punctual v-am spus. Totuși șantierul acela s-a terminat de aproape 2 luni. Nu știu cât de complicat a fost să mai menții schela în fața Operei. Deasupra e un balcon care reprezintă un simbol pentru mulți și balconul acela nu este respectat.

**DL. LAȚCĂU:**  Vă pot răspunde punctual.

**DL. CĂLDĂRARU:**  D-le Moșiu, vă răspund eu. Știți cât o să mai țină schelele acelea acolo? Atâta timp de cât ține și șantierul de la Fântâna cu Pești. Că nici în ziua de azi nu s-a scos nimic. D-le arhitect șef, eu vă mulțumesc frumos că dvs contatatți nu de multă vreme ceea ce se întâmplă în Timișoara iar noi consilierii constatăm ce se întâmplă de mult timp în Timișoara, că totul decurge haotic, ori datorită unor inadvertențe legislative, ori... Trebuie odată și odată să lăsăm vorba lungă și să acționăm ca atare pentru ca aceste lucruri să nu se mai întâmple în Timișoara. Dacă te duci spre Maria și treci podul, pe partea dreaptă este Palatul Apelor și pe partea stângă vedeți la Tudor Vladimirescu nr. 12 că stă de ani de zile o construcție cu schela aceea acolo vai și amar, dar reclame știu unii să își facă pe ea, ce să mai spunem? Ce să mai spunem că cei care au comerț în centrul orașului își aruncă gunoaiele în spate acolo unde este cinematograful Studio, cartoane și mizerie, miroase și absolut tot ce nu vrei. Asta e. Vreau să știu și eu când se termină șantierul de la Fântâna cu Pești? A fost început de pe timpul lui Robu și văd că tărăgănează în continuare. Dacă nu se poate face, vă rog reziliați acel contract cu constructorul și să găsim un alt constructor mai departe. Mâine poimâine vine primăvara și începe lumea să umble și noi tot cu șantierul acela acolo. Este o rușine să stea acolo, își bat joc alții de noi.

D-le lațcău v-am abordat în legătură cu situația atelierului mecanic de la Liceul Ferdinand, care este un atelier nou nouț și se constată că atunci când plouă acolo sunt inundații. Ați primit poze și absolut tot pe wup. Spuneți-mi care este situația și când ajungem să rezolvăm problema de acolo pentru că nu putem să ne batem joc de niște lucrări care sunt noi și acum rămân de capul lor acolo. Situația nu este deloc roz acolo.

**DL. LAȚCĂU:**  În primul rând aș vrea să mă refer la fațada Operei. Într-adevăr aici sunt de acord în totalitate cu dl. Moșiu când spune că proiectul acesta tărăgănează de prea multă vreme. Să nu uităm că Opera a stat practic dezvelită vreme de aproape 3 ani de zile, s-a spart granitul, s-a dat jos și s-a lăsat așa. A fost blocată o perioadă lungă această investiție. Anul trecut, chiar la începutul anului, în martie, am început să placăm cu travertin Opera. În acest moment fațada principală a fost finalizată, a fost finalizat și balconul, a fost restaurată și ușa de la intrare și elementele metalice de pe balcon și elementele de piatră de pe balcon, mai sunt doar două lucrurui care trebuiesc făcute la fațada Operei, refăcute treptele cu travertin și finalizată poarta principală cu culoare. În momentul acesta plăcile pentru trepte au fost comandate și doar ca și paranteză, proiectul inițial, pe lângă că nu conținea iluminat arhitectural, nu conținea nici partea de trepte, un alt detaliu despre proiectele prost gândite, așa cum spunea și dl. Căldăraru despre Fântâna cu Pești. S-a făcut o dispoziție de șantier prin care proiectul a fost modificat, travertinul a fost comandat, așteptăm să sosească iar după, montarea travertinului nu se va putea face în perioada aceasta cu temperaturi negative, iar după montarea travertinului ușa va primi un ultim strat de culoare. Direcția de Cultură a cerut ca acest lucru să se întâmple doar după ce toate lucrările sunt finalizate pentru a stabili exact nuanța lacului cu care va fi dată poarta reabilitată, după ce toată bucata de travertin este instalată și montată. Deci cred că undeva în primăvară această lucrare se va încheia, mai sunt doar aceste două aspecte treptele și poarta. Până la urmă a ieșit destul de bine lucrarea și mă bucur că am reușit să scoatem proiectul acesta atât de emblematic pentru Timișoara din abandon și să putem într-un an de zile să refacem această fațadă. Anul teecut am avut situația în care, după foarte mulți ani revoluționarii au putut din nou să urce în balconul Operei și comemorarea care a avut loc pentru Revoluția din Timișoara a putut să aibe loc în fața Catedralei. De asemenea plăcile care au comemorat și care marchează revoluția au fost reabilitate și montate acolo.

Legat de Fântâna cu Pești, este un proiect, exact cum spunea dl. Căldăraru și dl. Moșiu, prost gândit, prost început, pe care ne chinuim să îl finalizăm în momentul acesta. Din ce știu eu se lucrează pentru restaurarea elementelor de piatră. Timpul contractual este de aproape de finalizare, lucrarea ar trebui să fie finalizată în aproximativ o lună de zile și evident dacă constructorul nu va îndeplini acest aspect va fi penalizat fără nici cea mai mică problemă. Și în legătură cu acest proiect sper ca până undeva în primăvară, vom putea să finalizăm lucrarea aceasta și să o avem deschisă. Ambele aceste proiecte, atât fațada Operei, cât și Fântâna cu Pești, sunt proiecte care au suferit de o planificare foarte deficitară încă din faza de concepție, din Primărie, când au fost gândite. În cazul Operei, vorbim despre un proiect care a fost tot mestecat și remestecat și rostogolit ani de zile în cadrul Primăriei, până când a ajuns în execuție și a ajuns în execuție cu defecte și probleme, precum știți și ați văzut, că doar de aceea astat afațada Operei fără plăci ani de zile. Acum totuși suntem într-o situație în care lucrarea este aproape de final, fațada arată bine și mai sunt doar partea de trepte de pavat și la ușă de dat ultimul strat de culoare.

**DL. MOȘIU:**  Ați spus de trepte, perfect, ușa, e perfect, dar să nu uităm, profit iarăși, dacă mai este dl. arhitect șef, dalele. Se tremină treptele Operei și sunt de două feluri. E un metru de dale de un fel, un metru de dale de alt fel. Haideți să mai facem un pas. Se tremină treptele și să se înlocuiască din altă zonă a pieței, dar să existe continuitate.

**DL. LAȚCĂU:**  Vom face acest aspect, dl. Moșiu.

**DL. MOȘIU:**  Dar știți despre ce vorbesc?

**DL. LAȚCĂU:**  Da, da, știu exact despre ce vorbiți. Am și avut deja discuția aceasta cu cei de la SDM care lucrează pe aspectul acesta și în momentul în care vor fi pavate treptele se va face și această modificare. Nu știu dacă ați observat, noi am fcut o punere în siguranță pe toate dalele din jurul Operei. Era și în dreptul străzii Alba Iulia și în dreptul străzii Mărăști, erau niște porțiuni în care practic puteai să îți rupi gleznele. Cei de la SDM au scos toate aceste dale, au refăcut patul de nisip și le-am pus cu griblură. Nu am mai ales acea soluție urâtă cu chit, care până la urmă schimbă și textura și nuanța și echilibrul cromatic al dalelor și am ales aaceastă griblură care nu este una de termen lung, nu va rezista ani de zile, dar este una neutră relativ la textura și culoarea treptelor și una care să asigure defapt o stabilitate foarte bună a plăcilor, cel puțin până când piața va intra în reabilitare.

**DL. MOȘIU:**  Da, era bună o textură cu bitum, dar în sfârșit... Și vă rog nu uitați de schelă și de molozul acela, să notofocați constructorul. E ciudat ce caută schela aceea acolo.

**DL. LAȚCĂU:** Trebuie să vă clarific și aici un aspect. Plăcile acelea nu sunt moloz. Sunt bucăți de travertin din fațada inițială a Operei, considerate bucăți din monument istoric, iar conform directivelor Direcției de Cultură, acestea vor fi toate păstrate. Vor fi depozitate.

**DL. MOȘIU:**  Păi duceți-le la ei, dacă Direcția de Cultură le dorește.

**DL. LAȚCĂU:**  Le vom depozita de către Primăria Timișoara, dar ele nu sunt moloz. Să stabilim lucrul acesta foarte clar.

**DL. MOȘIU:**  Da, dar cred că locul lor nu este acolo, d-le viceprimar.

**DL. LAȚCĂU:**  Cu siguranță. În momentul acesta șantierul nu este închis. Mai vorbim de o bucată destul de mică 3 m/3m, unde mai este organizarea de șantier. În mometul în care treptele vor fi finalizate și poarta va fi finalizată, șantierul se va închide și toate acele acareturi care mai sunt acolo, vor pleca.

**DL. CĂLDĂRARU:**  Nu mi-a răspuns dl. viceprimar legat de Colegiul Ferdinand.

**DL. LAȚCĂU:** A, da, îmi cer scuze. Știu situația de la Colegiul Ferdinand. Nu este singura situație de acest gen de lucrări noi care au fost făcute și fie nu au fost executate bine, fie anumite elemente esențiale nu au fost gândite. Am să vorbesc cu d-na directoare, eu în moentul acesta sunt în izolare. Săptămâna viitoare când mă întorc la birou am să vorbesc cu d-na directoare și vom găsi o soluție să rezolvăm această problemă.

**DL. CĂLDĂRARU:**  Poate faceți și o vizită acolo să vedeți despre ce este vorba, la fața locului.

**DL. LAȚCĂU:**  Dacă ies din izolare pot să fac și această vizită.

**DL. DIACONU:** Foarte puțin aș dori să intervi și v-aș sfătui dl. Lațcău pentru sănătatea dvs. să încercați să mai respirați între minciuniși aberații, pentru că e greu așa să minți în continuu, să aberezi în continuu și să nu poți respira între aceste momente. Atâtea minciuni câte ați putut spune în câteva minute este absolut halucinant din punctul meu de vedere. Pentru reprezentantul unei administrații cu 0 proiecte, v-aș sfătui să nu vă mai bateți capul cu proiectele altora.

**DL. LAȚCĂU:**  Din păcate, d-le diaconu, suntem nevoiți cu toții să ne batem capul cu proiectele dvs. Nu doar eu, tot orașul acesta și toată floarea Timișoarei își bate capul cu multe din proiectele dvs.

**DL. DIACONU:**  ....vorbiți de ani de zile în care fațada a stat decopertată, păi ce miniciună este asta?

**DL. LAȚCĂU:**  Bine! Vă doresc multă sănătate, dl. Diaconu!

**D-NA MARIȘ:**  Da, aștept demult și cred că este ca și o concluzie, pentru că voiam să spun că Timișoara a ajuns un oraș murdar. Murdar cum nu a fost niciodată, murdar și pe orizontală, dar și pe verticală și vă spun de ce. Pe orizontală carosabilul murdar, pe lângă trotuar murdărie, noroi chiar. Așa ceva nu s-a întâmplat și nu există cuvinte ca să explicăm ce se întâmplă în acest oraș. Pe verticală pentru că s-a adus aminte aici de acele schele care stau pe fațade și mai ales plasele care protejează acele schele sunt rupte, murdare, să nu mai spun că nu sunt funcționale și defapt arată ca într-un film de groază. Atârnă așa și te aștepți să apară o fantomă de după colț. Cam așa a ajuns orașul. Așa este și vreau să vă propun și să vă fac o sesizare Poliției Locale să ia măsuri și să amendeze acele firme care nu sunt în stare să dea 2 sau 3 lei pe mp pentru că atât costă o plasă pentru schelă și să-i amendeze pe acei constructori care nu sunt în stare să pună plase curate și să arate totul ordonat, așa cum trebuie și cum ar trebui defapt și conform protecției muncii. Dacă nu avem aceste măsuri, dacă Poliția Locală nu poate, considerați că am putea și ar trebui să facem noi un proiect de hotărâre de consiliu local și să luăm aceste măsuri. Orașul arată grozanic, este murdar, urât și nu ne reprezintă. Nu a fost așa Timișoara niciodată.

**DL. TABĂRĂ:**  Vă mulțumesc mult tuturor! Vă mulțumesc în primul rând pentru decența de astăzi și să ne vedem cu bine la următoarea ședință de consiliu local. O seară frumoasă tuturor!

**PREȘEDINTE DE ȘEDINȚĂ, SECRETAR GENERAL,**

**Viceprimar COSMIN A. TABĂRĂ Jr. CAIUS ȘULI**